Za reku, vidite članak Njitra (reka).

**Njitra** (slov. *Nitra*, mađ. *Nyitra*, njem. *Neutra*) je grad u Njitranskom kraju u zapadnoj Slovačkoj. Grad je upravno središte okruga Njitra i Njitranskog kraja.

Zemljopis
---------

Nitra leži na nadmorskoj visini od 190 metra i obuhvaća površinu od 100,48 četvornih kilometara, a nalazi se u dolini rijeke Nitre u podunavskoj nizini, gdje se nalazi veći dio grad, manji dio nalazi se na planini Tribeč. Od glavnog grada Slovačke Bratislave udaljena je 92 km, a od Banske Bistrice 118 km. Drugi manje značajniji gradovi u blizini su Trnava na zapadu 53 km, Topoľčany na sjeveru 35 km, Levice na istok 42 km, Nové Zámky 37 km i Komárno 71 km na jugu. Nacionalni prirodni rezervat Zoborská lesostep nalazi se unutar gradskih granica.

Povijest
--------

Nitra je jedan od najstarijih gradova u Slovačkoj. U 4. st. pne. je na lokaciji Martinský vrch postojalo keltsko naselje. Kasnije su na tom prostoru živjeli Kvadi (germansko pleme) i na prostoru Nitre im je bilo sjedište.

Slavenski karakter Nitre datira iz kasnog 5. stoljeća. Poznata je kao grad koji je prvi u tom dijelu Europe dobio crkvu 828. godine, a u njoj se nalazilo sjedište Nitranske Kneževine prve slavenske države na tom prostoru koja se smatra pretečom današnje Slovačke. Nitranska kneževina je obuhvaćala prostor današnje Slovačke, dijelova Austrije i Mađarske sve do Drave, tako da je graničila s Panonskom Hrvatskom, a obuhvaćala je i današnju hrvatsku Baranju. Od 833. je dio Velikomoravske Kneževine. 880. godine je u Nitri osnovana biskupija.

907. godine su Velikomoravsku kneževinu srušili Mađari i Nitra je postala dio Mađarskog Kraljevstva. 1001. ju je zauzeo poljski kralj Boleslav I. Hrabri i bila je dio Poljske do 1030. godine. Kasnije je Nitra imala autonomni status i bila dio Nitranske župe unutar Mađarskog kraljevstva. 1248. joj je kralj Bela IV. dao status slobodnog kraljevskog grada. Taj status je imala 40 godina, a kasnije je došla pod upravu grofova Csák. Nakon Mohačke bitke 1526. su Turci zauzeli srednju Ugarsku i došli do Nitre. Nekoliko puta su ju napadali i osvojili 1663. Habsburgovci su ju oslobodili 1685. U 18. st. je grad obnovljen u baroknom stilu.

1848. je grad stekao autonomni status. Kasnije se razvija industrija koja se temelji na poljoprivrednim proizvodima iz okolice. 1876. je sagrađena željeznica. Mađari provode politiku mađarizacije i zatomljuju želju Slovaka za većom samostalnošću. Nakon 1. svj. rata je Nitra dio Čehoslovačke u kojoj je ostala sve do nastanka samostalne Slovačke 1993.

Muzej Velikomoravske kneževine na trgu Svätopluka

Znamenitosti
------------

Najvažnija znamenitost je Nitranski dvorac (stari grad) koji je građen u 11. st. po uzoru na Praški dvorac). U sklopu dvorca je katedrala sv. Emeráma. Značajno je kazalište Andreja Bagara. Postoji Muzej Velikomoravske kneževine na trgu Svätopluka.

Stanovništvo
------------

Prema procjeni stanovništva iz 2005. godine grad je brojao 85.172 stanovnika..

### Etnički sastav

* Slovaci - 95,4%
* Mađari - 1,7%
* Česi - 0,9%
* Romi - 0,4%

### Religija

* rimokatolici - 74,2%
* ateisti - 17,2%
* luterani - 2,8%

(etnički sastav i religija su prema službenome popisu stanovništva iz 2001. godine)

Poznate osobe
-------------

* Ernest Horniak (\*1907 – † 1979), SDB, rimokatolički svećenik, religijski zatvorenik (osuđen na 12 godina zatvora).

Gradovi prijatelji
------------------

|  |  |  |
| --- | --- | --- |
| * Australija Gosford, Australija
* Poljska Zielona Góra, Poljska*(od 1992.)*
* Češka České Budějovice, Češka
* Nizozemska Zoetermeer, Nizozemska
* Češka Kroměříž, Češka
 |  | * Slovačka Spišská Nová Ves, Slovačka
* Hrvatska Osijek, Hrvatska
* Srbija Bački Petrovac, Srbija
* Sjedinjene Američke Države Naperville, SAD
 |

Izvori
------

1. ↑  Statistical Office of the Slovak Republic (www.statistics.sk). Hustota obyvateľstva - obce. Preuzeto 2024-03-28. Postavke: *om7014rr\_obc: AREAS\_SK*, *om7014rr\_ukaz: Rozloha (Štvorcový meter)*. Vrijednosti za 2023-06-31/2023-07-01.
2. ↑  Statistical Office of the Slovak Republic (www.statistics.sk). Počet obyvateľov podľa pohlavia - obce (ročne). Preuzeto 2024-03-28. Postavke: *om7101rr\_obc: AREAS\_SK*.
3. ↑  Statistical Office of the Slovak Republic (www.statistics.sk). Hustota obyvateľstva - obce. Preuzeto 2024-03-28. Postavke: *om7014rr\_obc: AREAS\_SK*. Vrijednosti za 2023-06-31/2023-07-01.
4. ↑  „Municipal Statistics". Statistički zavod Slovačka. Arhivirano iz originala na datum 2007-11-16. Pristupljeno 15. 12. 2007.
5. ↑  KUBANOVIĆ, Zlatko:  *Historický náhľad do dejín slovenských saleziánov (Od dona Bosca do roku 1924)*. Bratislava : Don Bosco, 2019. ISBN 978-80-8074-436-6. S. 243 – 244.
6. ↑  „*Zielona Góra - Gradovi prijatelji*". © 2008 Ured grada Zielona Góra.. Arhivirano iz originala na datum 2007-08-12. Pristupljeno 07. 12. 2008.

Vanjske veze
------------

***Njitra*** na Wikimedijinoj ostavi

* Službena stranica grada
* Panoramske slike Nitre Arhivirano 2009-04-15 na Wayback Machine-u
* Povijesne fotografije Nitre Arhivirano 2007-01-24 na Wayback Machine-u
* Slike, vijesti i događanja u gradu